Hrvatska znanstvena bibliografija
Hrvatska znanstvena bibliografija (CROSBI - Croatian Scientific Bibliography), online bibliografska baza podataka, osnovana 1997. godine pri Institutu Ruđer Bošković u Zagrebu.

CROSBI baza podataka
U Hrvatsku znanstvenu bibliografiju je prvih 20 godina postojanja uvršteno gotovo pola milijuna bibliografskih jedinica, među kojima se nalazi preko 30.000 cjelovitih tekstova radova pristupačnih besplatno za čitanje svakome zainteresiranom, najčešće u PDF formatu. Radi se o djelima hrvatskih znanstvenika: člancima u stručnim i znanstvenim časopisima i zbornicima, znanstvenim monografijama, disertacijama i slično. Upisivati svoje radove mogu samo oni hrvatski državljani kojima je ministarstvo dodijelilo identifikacijski broj znanstvenika.
Podatke Hrvatske znanstvene bibliografije moguće je pretraživati, filtrirati i redati po temama. Pored standardnih bibliografskih podataka i cjelovitih tekstova radova i multimedijskih priloga, CROSBI sadrži i podatke o patentima i kompjuterskim programima.

Povijest
Projekt Hrvatske znanstvene bibliografije pokrenut je 1997. godine inicijativom zaposlenika Instituta Ruđer Bošković, koji su uz podršku resornog ministarstva realizirali tu ideju. Time je osiguran cjelovit uvid u znanstvenu publicistiku akademske i istraživačke zajednice Republike Hrvatske. Također je unaprijeđena znanstvena komunikacija te osiguran odgovarajući uvid u rad znanstvenika. Projekt je od osnutka vodila Jadranka Stojanovski.

Vidi još 

 Open Library
 Bibliotečna klasifikacija
 Deweyjeva decimalna klasifikacija
 Klasifikacija Kongresne knjižnice
 WorldCat

 ISBN
 Bibliotekarstvo
 Znanost
 Institut Ruđer Bošković

Izvori

Vanjske poveznice
 Hrvatska znanstvena bibliografija (CROSBI)
 Jadranka Stojanovski, Hrvatska znanstvena bibliografija CROSBI, plan budućeg razvoja i suradnje, www.academia.edu
 Markus Schatten, What do Croatian Scientist Write about? A Social and Conceptual Network Analysis of the Croatian Scientific Bibliography, Hrčak  

Bibliografija
Bibliografske baze podataka
Indeksiranje
Klasifikacioni sistemi
Identifikatori
Bibliotekarstvo
Nauka